
  48                                                        DR 30.11.2017                                                    

 
Ketiga Tuan Yang di-Pertua, saya merujuk kepada seksyen 3, kuasa-kuasa 

peralihan. Di sini saya akan mengguna pakai apa yang disebut oleh Yang Berhormat 
Ipoh Barat dan Yang Berhormat Bukit Gelugor tadi berkenaan dengan retrospectivity. 
Saya minta juga supaya dikaji peruntukan Artikel 8, Artikel 5 Perlembagaan Persekutuan. 
Oleh kerana Perlembagaan Persekutuan menyatakan berkenaan dengan equality.  

Kalau kita hendak memberikan keadaan yang berbeza kepada kumpulan-
kumpulan yang lain maka perlu ada reasonable differences. Ia perlu ada yang disebut 
kepada reasonable classification. Kepada saya, kalau kita ada satu keadaan di mana 
mereka yang masih dibicarakan boleh menerima manfaat daripada pindaan-pindaan ini. 
Persoalannya, kenapa mereka yang telah pun dihukum tetapi masih belum dijalankan 
hukuman itu?  

Kenapakah mereka tidak boleh diberikan juga manfaat daripada pindaan-
pindaan ini yang menunjukkan niat Dewan yang mulia ini Tuan Yang di-Pertua? Iaitu 
bahawa sekarang kita hendak adakan satu sistem perundangan di mana kalau 
seseorang itu boleh menunjukkan keadaan-keadaan khas maka tidak perlu untuk 
hukuman gantung sampai mati dikenakan terhadap beliau dan hukuman yang lebih 
ringan dikenakan kepada beliau.  

Dengan itu Tuan Yang di-Pertua, saya mengucapkan terima kasih kerana 
membenarkan saya mengambil bahagian dalam perbahasan ini. 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Gerik. 

 

3.04 ptg. 

Dato’ Hasbullah bin Osman [Gerik]: Terima kasih Tuan Yang di-Pertua. Saya 
juga ingin membahaskan dalam rang undang-undang meminda Akta Dadah Berbahaya 
1952 yang akan menjadi satu sedikit pindaan yang mana yang paling penting ialah 
penyalahgunaan dadah ini telah memberi kesan yang besar kepada masyarakat sama 
ada dalam negara kita ataupun di dunia luar. Hakikat sebenar, setiap daripada kita 
sebenarnya makan dadah. Oleh sebab apabila kita sakit, kita makan panadol. Dalam 
panadol ada dadah tetapi itu bukan namanya penyalahgunaan dadah. Itu sebenarnya 
dadah sebagai ubat. Apa yang berlaku dalam negara penyalahgunaan dadah di mana 
banyak remaja dewasa sehingga ke orang tua pun terlibat.  

Waktu saya kecil-kecil dahulu, kita terlibat dengan ganja, marijuana yang mana 
di setiap kali kenduri hendak bagi anak muda berjaga lama, kita hisap ganja ketika itu. 
Kemudian bila masuk dalam keadaan zaman yang lebih moden, kita dengar nama heroin, 
ice dan pelbagai lagi. Akan tetapi yang kita melihat kesan yang amat besar ialah 
keruntuhan tamadun masyarakat tersebut. Ramai anak Melayu yang terlibat dengan 
dadah sudah tidak hormat kepada ibu bapa, tidak hormat kepada orang tua kerana 
hendak dapatkan dadah peras ugut ibu bapa. Sehingga akhirnya ada yang membunuh 
ibu bapa dan juga datuk.  

 Kemudian, dalam undang-undang kita ada dua perkara yang saya perhatikan. 
Kita tangkap orang yang menyalahgunakan dadah. Dalam pada itu ada satu perkara lagi 
kita buat langkah-langkah pencegahan. Apa yang kita perhatikan ialah penguat kuasa. 
Penguat kuasa ini yang sering dipertikai oleh masyarakat, polis, AADK, kastam, 
imigresen. Mungkin sekarang dibantu oleh RELA dan pelbagai lagi.  

Kita lihat kepercayaan masyarakat kepada polis semakin terhakis di dalam 
kawasan-kawasan kita sebab bilamana agensi narkotik di kawasan tersebut kita 
melaporkan di sana ada pengedaran dadah, di sini ada penyalahgunaan dadah. Apabila 
kita laporkan orang-orang yang berkenaan, pihak narkotik kata ini spy saya. Padahalnya 
dia ialah pusher, pengedar dadah. Kita lihat semakin lama masyarakat sudah berubah 
pandangan kepada kumpulan pengedar dadah. Ibu bapa sudah mula merasakan 
pengedar dadah yang mempunyai wang yang banyak di kampung-kampung ini sebagai 
sebahagian daripada sumber rezeki. Akan tetapi dia lupa pengedar dadah tadi yang dia 
buat merosakkan bangsa kita, anak bangsa kita yang mana boleh memberi kesan jangka 
panjang pelbagai benda. 

 Hari ini pula kita melihat dadah dalam bentuk baru. Dadah sintetik di mana 
farmasi boleh jual bahan-bahan kimia. Mereka boleh campur adukkan bahan kimia tadi 
menjadi satu dadah sintetik yang boleh memberi kesan yang tidak baik kepada 
masyarakat. Jadi kita hendak kata macam mana? Penagih dadah boleh dapatkan dadah 
dari pasaran gelap. Pihak pasaran gelap boleh menjadi jutawan.  



Ketiga Tuan Yang di-Pertua, saya merujuk kepada seksyen 3, kuasa-kuasa peralihan. Di sini saya akan mengguna pakai apa yang disebut oleh Yang Berhormat Ipoh Barat dan Yang Berhormat Bukit Gelugor tadi berkenaan dengan retrospectivity. Saya minta juga supaya dikaji peruntukan Artikel 8, Artikel 5 Perlembagaan Persekutuan. Oleh kerana Perlembagaan Persekutuan menyatakan berkenaan dengan equality. Kalau kita hendak memberikan keadaan yang berbeza kepada kumpulan- kumpulan yang lain maka perlu ada reasonable differences. Ia perlu ada yang disebut kepada reasonable classification. Kepada saya, kalau kita ada satu keadaan di mana mereka yang masih dibicarakan boleh menerima manfaat daripada pindaan-pindaan ini. Persoalannya, kenapa mereka yang telah pun dihukum tetapi masih belum dijalankan hukuman itu? Kenapakah mereka tidak boleh diberikan juga manfaat daripada pindaan- pindaan ini yang menunjukkan niat Dewan yang mulia ini Tuan Yang di-Pertua? Iaitu bahawa sekarang kita hendak adakan satu sistem perundangan di mana kalau seseorang itu boleh menunjukkan keadaan-keadaan khas maka tidak perlu untuk hukuman gantung sampai mati dikenakan terhadap beliau dan hukuman yang lebih ringan dikenakan kepada beliau. Dengan itu Tuan Yang di-Pertua, saya mengucapkan terima kasih kerana membenarkan saya mengambil bahagian dalam perbahasan ini. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Gerik. 3.04 ptg. Dato' Hasbullah bin Osman [Gerik]: Terima kasih Tuan Yang di-Pertua. Saya juga ingin membahaskan dalam rang undang-undang meminda Akta Dadah Berbahaya 1952 yang akan menjadi satu sedikit pindaan yang mana yang paling penting ialah penyalahgunaan dadah ini telah memberi kesan yang besar kepada masyarakat sama ada dalam negara kita ataupun di dunia luar. Hakikat sebenar, setiap daripada kita sebenarnya makan dadah. Oleh sebab apabila kita sakit, kita makan panadol. Dalam panadol ada dadah tetapi itu bukan namanya penyalahgunaan dadah. Itu sebenarnya dadah sebagai ubat. Apa yang berlaku dalam negara penyalahgunaan dadah di mana banyak remaja dewasa sehingga ke orang tua pun terlibat. Waktu saya kecil-kecil dahulu, kita terlibat dengan ganja, marijuana yang mana di setiap kali kenduri hendak bagi anak muda berjaga lama, kita hisap ganja ketika itu. Kemudian bila masuk dalam keadaan zaman yang lebih moden, kita dengar nama heroin, ice dan pelbagai lagi. Akan tetapi yang kita melihat kesan yang amat besar ialah keruntuhan tamadun masyarakat tersebut. Ramai anak Melayu yang terlibat dengan dadah sudah tidak hormat kepada ibu bapa, tidak hormat kepada orang tua kerana hendak dapatkan dadah peras ugut ibu bapa. Sehingga akhirnya ada yang membunuh ibu bapa dan juga datuk. Kemudian, dalam undang-undang kita ada dua perkara yang saya perhatikan. Kita tangkap orang yang menyalahgunakan dadah. Dalam pada itu ada satu perkara lagi kita buat langkah-langkah pencegahan. Apa yang kita perhatikan ialah penguat kuasa. Penguat kuasa ini yang sering dipertikai oleh masyarakat, polis, AADK, kastam, imigresen. Mungkin sekarang dibantu oleh RELA dan pelbagai lagi. Kita lihat kepercayaan masyarakat kepada polis semakin terhakis di dalam kawasan-kawasan kita sebab bilamana agensi narkotik di kawasan tersebut kita melaporkan di sana ada pengedaran dadah, di sini ada penyalahgunaan dadah. Apabila kita laporkan orang-orang yang berkenaan, pihak narkotik kata ini spy saya. Padahalnya dia ialah pusher, pengedar dadah. Kita lihat semakin lama masyarakat sudah berubah pandangan kepada kumpulan pengedar dadah. Ibu bapa sudah mula merasakan pengedar dadah yang mempunyai wang yang banyak di kampung-kampung ini sebagai sebahagian daripada sumber rezeki. Akan tetapi dia lupa pengedar dadah tadi yang dia buat merosakkan bangsa kita, anak bangsa kita yang mana boleh memberi kesan jangka panjang pelbagai benda. Hari ini pula kita melihat dadah dalam bentuk baru. Dadah sintetik di mana farmasi boleh jual bahan-bahan kimia. Mereka boleh campur adukkan bahan kimia tadi menjadi satu dadah sintetik yang boleh memberi kesan yang tidak baik kepada masyarakat. Jadi kita hendak kata macam mana? Penagih dadah boleh dapatkan dadah dari pasaran gelap. Pihak pasaran gelap boleh menjadi jutawan.